Pasiūlymas TARYBOS SPRENDIMAS dėl Europos Sąjungos vardu priimtinos pozicijos ES ir ELPA jungtiniame komitete dėl sprendimo, kuriuo iš dalies keičiama 1987 m. gegužės 20 d. Konvencija dėl bendrosios tranzito procedūros (su Kroatijos stojimu į Sąjungą susiję pakeitimai) /* COM/2013/0467 final - 2013/0219 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Pasiūlymo pagrindas ir tikslai 1987 m. gegužės 20 d. Konvencijoje dėl bendrosios tranzito procedūros (toliau – Konvencija) nustatomos priemonės, kuriomis palengvinamas prekių judėjimas tarp Europos Sąjungos ir Islandijos Respublikos, Norvegijos Karalystės, Šveicarijos Konfederacijos, Kroatijos Respublikos ir Turkijos Respublikos. Atsižvelgiant į tai, kad 2013 m. liepos 1 d. Kroatija įstoja į Europos Sąjungą, ir į jos kaip Europos Sąjungos valstybės narės naują padėtį, reikia atlikti būtinus Konvencijos III priedėlio techninius pakeitimus. Bendrosios aplinkybės Šiuo pasiūlymu siekiama pertvarkyti Konvencijos III priedėlio prieduose pateiktas kalbines nuorodas į Kroatiją, t. y. perkelti jas iš ELPA šalims skirtos dokumento dalies į Europos Sąjungai skirtą dokumento dalį. Be to, norint sudaryti galimybę naudoti garantijos dokumentų blankus, išspausdintus laikantis reikalavimų, galiojusių iki Kroatijos įstojimo į Europos Sąjungą datos, turėtų būti nustatytas pereinamasis laikotarpis, per kurį, atitinkamai pakeitus geografinius pavadinimus, galėtų būti toliau naudojami jau išspausdinti dokumentų blankai. Pasiūlymo srityje galiojančios nuostatos Pasiūlymo srityje galiojančių nuostatų nėra. Derėjimas su kitomis Sąjungos politikos sritimis ir tikslais Netaikoma. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Konsultacijos su suinteresuotosiomis šalimis Konsultacijų metodai, pagrindiniai tiksliniai sektoriai ir bendras respondentų apibūdinimas Konsultacijos su ES ir ELPA bendrojo tranzito darbo grupe, atstovaujančia Konvencijos Susitariančiosioms Šalims, ir šios darbo grupės duotas patvirtinimas. Atsakymų santrauka ir kaip į juos atsižvelgta Palanki nuomonė. Tiriamųjų duomenų rinkimas ir naudojimas Nepriklausomo tyrimo neprireikė. Poveikio vertinimas Poveikio vertinimo atlikti nereikia, nes ir toliau taikomos esminės Konvencijos taisyklės. 3. TEISINIAI PASIŪLYMO ASPEKTAI Siūlomų veiksmų santrauka Konvencijoje naudojamos nuorodos kroatų kalba turėtų būti pertvarkytos ir pateiktos reikiamoje vietoje. Garantijos dokumentų blankai turėtų būti pritaikyti – Kroatija turėtų būti atitinkamai įterpta į Europos Sąjungos valstybių narių sąrašą. Todėl Konvencijos dėl bendrosios tranzito procedūros nuostatos turi būti reikiamai suderintos. Sprendimo projektas buvo pateiktas ES ir ELPA bendrojo tranzito darbo grupei. Tarybos prašoma nustatyti ES poziciją dėl pridėto sprendimo, kurį priims ES ir ELPA bendrojo tranzito jungtinis komitetas. Teisinis pagrindas 1987 m. gegužės 20 d. Konvencijos dėl bendrosios tranzito procedūros 15 straipsnis. Subsidiarumo principas Pasiūlymas priklauso išimtinei Europos Sąjungos kompetencijai. Todėl subsidiarumo principas netaikomas. Proporcingumo principas Pasiūlymas neprieštarauja proporcingumo principui dėl šios priežasties. Netaikoma. Pasirinkta priemonė Siūloma priemonė – ES ir ELPA jungtinio komiteto sprendimas. Kitos priemonės būtų netinkamos dėl toliau nurodytos priežasties. Kitos tinkamos priemonės nėra. 4. POVEIKIS BIUDŽETUI Pasiūlymas ES biudžetui poveikio neturi. 5. NEPRIVALOMI DUOMENYS Paprastinimas Pagal bendrąją tranzito procedūrą numatyta paprastinti valdžios institucijoms (ES arba nacionalinėms) ir privatiems subjektams taikomas administravimo procedūras. 2013/0219 (NLE) Pasiūlymas TARYBOS SPRENDIMAS dėl Europos Sąjungos vardu priimtinos pozicijos ES ir ELPA jungtiniame komitete dėl sprendimo, kuriuo iš dalies keičiama 1987 m. gegužės 20 d. Konvencija dėl bendrosios tranzito procedūros (su Kroatijos stojimu į Sąjungą susiję pakeitimai) EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1) Konvencijos dėl bendrosios tranzito procedūros[1] (toliau – Konvencija) 1 straipsnyje nustatyta, kad ta Konvencija nustatomos priemonės, taikomos gabenant prekes tranzitu tarp Bendrijos ir ELPA šalių bei tarp atskirų ELPA šalių, įvedant bendrąją tranzito procedūrą, taikomą nepriklausomai nuo prekių rūšies ir kilmės; (2) Konvencijos 15 straipsniu jungtinis komitetas, kuris įsteigtas ta Konvencija, įgaliojamas rekomenduoti Konvencijos ir jos priedėlių pakeitimus ir priimti sprendimus dėl tų pakeitimų; (3) Kroatija įstoja į Sąjungą 2013 m. liepos 1 d.; (4) atitinkamai, Konvencijoje naudojamos nuorodos kroatų kalba turėtų būti išbrauktos iš ELPA šalims skirtos dokumento dalies ir atitinkamai įrašytos į Sąjungos valstybėms narėms skirtą dokumento dalį; (5) be to, atsižvelgiant į Kroatijos įstojimą į Europos Sąjungą, turi būti atlikti techniniai Konvencijos pakeitimai, susiję su III priedėlyje išvardytais garantijos dokumentų blankais; (6) šio sprendimo taikymo pradžia siejama su Kroatijos įstojimo į Sąjungą data; (7) norint sudaryti galimybę naudoti garantijos dokumentų blankus, išspausdintus laikantis reikalavimų, galiojusių iki Kroatijos įstojimo į Sąjungą datos, turėtų būti nustatytas pereinamasis laikotarpis, per kurį galėtų būti toliau naudojami kiek pakeisti jau išspausdinti dokumentų blankai; (8) Konvenciją reikėtų atitinkamai iš dalies pakeisti; (9) todėl reikėtų nustatyti Sąjungos poziciją dėl siūlomo pakeitimo, PRIĖMĖ ŠĮ SPRENDIMĄ: 1 straipsnis Sąjungos vardu priimtina pozicija ES ir ELPA bendrojo tranzito jungtiniame komitete dėl ES ir ELPA jungtinio komiteto sprendimo Nr. XXX, kuriuo iš dalies keičiama 1987 m. gegužės 20 d. Konvencija dėl bendrosios tranzito procedūros, grindžiama prie šio sprendimo pridėtu sprendimo projektu. Dėl neesminių sprendimo projekto pakeitimų Sąjungos atstovai gali susitarti ES ir ELPA jungtiniame komitete. Taryba tinkamai informuojama apie visus tokius pakeitimus. 2 straipsnis Priėmus ES ir ELPA bendrojo tranzito jungtinio komiteto sprendimą, Komisija jį paskelbia Europos Sąjungos oficialiajame leidinyje. 3 straipsnis Šis sprendimas įsigalioja kitą dieną po jo priėmimo. Priimta Briuselyje Tarybos vardu Pirmininkas PRIEDAS Pasiūlymas ES IR ELPA BENDROJO TRANZITO JUNGTINIO KOMITETO SPRENDIMAS Nr. XXX kuriuo iš dalies keičiama 1987 m. gegužės 20 d. Konvencija dėl bendrosios tranzito procedūros JUNGTINIS KOMITETAS, atsižvelgdamas į 1987 m. gegužės 20 d. Konvenciją dėl bendrosios tranzito procedūros[2], ypač į jos 15 straipsnio 3 dalies a punktą, kadangi: (1) Kroatija įstoja į Sąjungą 2013 m. liepos 1 d.; (2) atitinkamai, Konvencijoje naudojamos nuorodos kroatų kalba turėtų būti išbrauktos iš ELPA šalims skirtos dokumento dalies ir atitinkamai įrašytos į Sąjungos valstybėms narėms skirtą dokumento dalį; (3) be to, atsižvelgiant į Kroatijos įstojimą į Sąjungą, turi būti atlikti techniniai Konvencijos pakeitimai, susiję su III priedėlyje išvardytais garantijos dokumentų blankais; (4) šio sprendimo taikymo pradžia turėtų būti siejama su Kroatijos įstojimo į Sąjungą data; (5) norint sudaryti galimybę naudoti garantijos dokumentų blankus, išspausdintus laikantis reikalavimų, galiojusių iki Kroatijos įstojimo į Sąjungą datos, turėtų būti nustatytas pereinamasis laikotarpis, per kurį galėtų būti toliau naudojami kiek pakeisti jau išspausdinti dokumentų blankai; (6) todėl Konvencija turėtų būti iš dalies pakeista, PRIĖMĖ ŠĮ SPRENDIMĄ: 1 straipsnis Konvencijos dėl bendrosios tranzito procedūros III priedėlis iš dalies keičiamas, kaip išdėstyta šio sprendimo priede. 2 straipsnis Atlikus reikalingus geografinių pavadinimų pakeitimus, blankai, atitinkantys III priedėlio C1, C2, C3, C4, C5 ir C6 prieduose pateiktus pavyzdžius, gali būti toliau naudojami, bet ne ilgiau kaip iki dvylikto mėnesio nuo šio sprendimo taikymo datos pabaigos. 3 straipsnis Šis sprendimas įsigalioja 2013 m. liepos 1 d., jei bus įsigaliojusi Sutartis dėl Kroatijos Respublikos stojimo. Priimta Briuselyje Jungtinio komiteto vardu Pirmininkas PRIEDAS (1) III priedėlio B1 priedo 51 langelio tekstas pakeičiamas taip: „51 langelis. Numatytos tranzito įstaigos Šalių kodai Šis šalies kodas – tai ISO alpha-2 kodas (pagal ISO 3166), išskyrus Graikiją ir Jungtinę Karalystę. Naudojami kodai: AT Austrija BE Belgija BG Bulgarija CH Šveicarija CY Kipras CZ Čekija DE Vokietija DK Danija EE Estija EL Graikija ES Ispanija FI Suomija FR Prancūzija HR Kroatija HU Vengrija IE Airija IS Islandija IT Italija LT Lietuva LU Liuksemburgas LV Latvija MT Malta NL Nyderlandai NO Norvegija PL Lenkija PT Portugalija RO Rumunija SE Švedija SI Slovėnija SK Slovakija TR Turkija UK Jungtinė Karalystė“. (2) III priedėlio B6 priedo III antraštinė dalis iš dalies keičiama taip: a) Kalbinių nuorodų „Galiojimas apribotas – 99200“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Valjanost ograničena“; b) Kalbinių nuorodų „Leista neplombuoti – 99201“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Oslobođeno“; c) Kalbinių nuorodų „Alternatyvusis įrodymas – 99202“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Alternativni dokaz“; d) Kalbinių nuorodų „Skirtumai: įstaiga, kuriai pateiktos prekės .............. (pavadinimas ir valstybė) – 99203“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Razlike Carinarnica kojoj je roba podnesena ……(naziv i zemlja)“; e) Kalbinių nuorodų „Išvežimui iš … taikomi apribojimai arba mokesčiai, nustatyti Reglamentu/Direktyva/Sprendimu Nr. … – 99204“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Izlaz iz…….. podliježe ograničenjima ili pristojbama temeljem Uredbe/Direktive/Odluke br…“; f) Kalbinių nuorodų „Leista nesilaikyti nustatyto maršruto – 99205“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Oslobođeno od propisanog plana puta“ g) Kalbinių nuorodų „Įgaliotasis siuntėjas – 99206“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Ovlašteni pošiljatelj“; h) Kalbinių nuorodų „Leista nepasirašyti – 99207“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Oslobođeno potpisa“; i) Kalbinių nuorodų „Naudoti bendrąją garantiją uždrausta – 99208“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Zabranjeno zajedničko jamstvo“; j) Kalbinių nuorodų „Neribotas naudojimas – 99209“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Neograničena uporaba“; k) Kalbinių nuorodų „Retrospektyvusis išdavimas – 99210“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Izdano naknadno“; l) Kalbinių nuorodų „Įvairūs – 99211“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Razni“; m) Kalbinių nuorodų „Nesupakuota – 99212“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Rasuto“; n) Kalbinių nuorodų „Siuntėjas – 99213“ lentelėje tarp FR ir IT nuorodų įterpiamas, o iš dabartinės jo vietos išbraukiamas toliau nurodytas įrašas: „- HR Pošiljatelj“. (3) III priedėlio C1 priedo I punkto 1 dalyje tarp šalių pavadinimų „Prancūzijos Respublika“ ir „Italijos Respublika“ esantis šalies pavadinimas „Airija“ išbraukiamas. Tarp šalių pavadinimų „Prancūzijos Respublika“ ir „Italijos Respublika“ įrašomas šalies pavadinimas „Kroatijos Respublika“. Šalies pavadinimas „Airija“ įrašomas tarp šalių pavadinimų „Estijos Respublika“ ir „Graikijos Respublika“. Tarp žodžio „ir“ ir šalies pavadinimo „Islandijos Respublika“ esantis šalies pavadinimas „Kroatijos Respublika“ išbraukiamas. (4) III priedėlio C2 priedo I punkto 1 dalyje tarp šalių pavadinimų „Prancūzijos Respublika“ ir „Italijos Respublika“ esantis šalies pavadinimas „Airija“ išbraukiamas. Tarp šalių pavadinimų „Prancūzijos Respublika“ ir "Italijos Respublika“ įrašomas šalies pavadinimas „Kroatijos Respublika“. Šalies pavadinimas „Airija“ įrašomas tarp šalių pavadinimų „Estijos Respublika“ ir „Graikijos Respublika“. Tarp žodžio „ir“ ir šalies pavadinimo „Islandijos Respublika“ esantis šalies pavadinimas „Kroatijos Respublika“ išbraukiamas. (5) III priedėlio C4 priedo I punkto 1 dalyje tarp šalių pavadinimų „Prancūzijos Respublika“ ir „Italijos Respublika“ esantis šalies pavadinimas „Airija“ išbraukiamas. Tarp šalių pavadinimų „Prancūzijos Respublika“ ir "Italijos Respublika“ įrašomas šalies pavadinimas „Kroatijos Respublika“. Šalies pavadinimas „Airija“ įrašomas tarp šalių pavadinimų „Estijos Respublika“ ir „Graikijos Respublika“. Tarp žodžio „ir“ ir šalies pavadinimo „Islandijos Respublika“ esantis šalies pavadinimas „Kroatijos Respublika“ išbraukiamas. (6) III priedėlio C5 priedo 7 langelyje tarp pavadinimų „Europos Sąjunga“ ir „Islandija“ esantis šalies pavadinimas „Kroatija“ išbraukiamas. (7) III priedėlio C6 priedo 6 langelyje tarp pavadinimų „Europos Sąjunga“ ir „Islandija“ esantis šalies pavadinimas „Kroatija“ išbraukiamas. [1] OL L 226, 1987 8 13, p. 2. [2] OL L 226, 1987 8 13, p. 2.